RESOLUCIÓN do 11 de novembro de 1999, da Delegación Provincial da Coruña, pola que se dispón a inscrición no rexistro e a publicación, no Diario Oficial de Galicia, da acta asinada pola comisión negociadora do convenio colectivo do persoal laboral do Concello de Mugardos para a modificación do convenio colectivo.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 22/12/1999

Visto o texto da acta asinada o día 20 de setembro de 1999 pola comisión negociadora do convenio colectivo do persoal laboral do Concello de Mugardos, integrada polos representantes do concello e do delegado de persoal e aprobado polo Pleno do Concello realizado o día 24 de setembro de 1999, mediante o que se acorda a modificación do convenio colectivo (código convenio 1503262) e a posterior rectificación da táboa salarial para a corrección de erros acordada pola acta da comisión negociadora do día 25 de outubro de 1999 e aprobada polo Pleno do día 29 de outubro de 1999, e de conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de
Galicia en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo existente
nesta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
A Coruña, 11 de novembro de 1999.
Mª Reyes Carabel Pedreira
Delegada provincial da Coruña
Acta da sesión realizada pola comisión negociadora do convenio colectivo do persoal laboral do Concello de Mugardos (A Coruña) para o ano 1999, o día 20 de setembro de 1999, ás 16.30 horas
Reunidos no salón de sesións da casa do Concello de Mugardos, ás 16.30 horas do día 20 de setembro de 1999, dunha parte, os representantes do concello: Xosé Fernández Barcia, Manuel Fariña Doval, Juan Toimil Iglesias, Encarna Sánchez Roel e Pilar Díaz Otero.
Doutra parte, os delegados do persoal: Juan A. Fernández Coira e Mª Carmen Fariña Saavedra.
Acordan modifica-lo convenio colectivo actualmente vixente, publicado no BOP nº 31, do 7 de febreiro de 1997, nos termos seguintes:
Dar nova redacción ós artigos 1.1º, 6.1.1º e 7.2.4º e disposición xeral terceira, que quedarán redactados do modo seguinte:
Artigo 1.1º.-Ámbito de aplicación persoal.
Este convenio será de aplicación a todo o persoal laboral, fixo ou interino, que ocupe praza no cadro de persoal do Concello de Mugardos.
Quedan excluídos do ámbito de aplicación deste convenio:
a) O persoal que sexa contratado para execución de plans de fomento do emprego, formación de parados/as, programas de servicios sociais ou similares,
en desenvolvemento de convenio ou con cargo a subvencións nas que interveña outra entidade, xa sexa da Administración central, autonómica, local ou institucional.
b) O persoal que realice traballos de colaboración social.
Artigo 6.1.1º.-Condicións xerais.
O concello consignará, para o ano 1999, 500.000 ptas. para sufraga-los gastos dos seus traballadores, e beneficiarios destes, destinados a axudas de carácter social.
Artigo 7.2.4º.-Provisión de postos de traballo.
Crearanse dúas prazas de peón de servicios múltiples e cubriranse as vacacións do persoal mediante substitucións.
Disposición xeral
Terceira.-No caso de despedimento improcedente, o traballador poderá optar entre incorporarse ó seu posto de traballo ou ser indemnizado polo concello.
Esta disposición só lles será aplicable a traballadores que, trala superación do correspondente proceso selectivo, ocupen posto de traballo de carácter fixo.
Modifícase a táboa salarial segundo figura no anexo I.
E sendo as 17.15 horas do día sinalado ó principio, levántase a sesión, estendéndose esta acta, que asinan os membros da comisión negociadora do convenio colectivo.
Mugardos, 25 de outubro de 1999.
Polo concello:
Xosé Fernández Barcia
Juan Toimil Iglesias
Pilar Díaz Otero
Manuel Fariña Doval
Encarna Sánchez Roel
Polos traballadores:
Juan Fernández Coira
Mª del Carmen Fariña Saavedra
ANEXO I
Táboa salarial do persoal laboral do Concello de Mugardos para o ano 1999
Categoría
S. base
Nivel
C. destino
C. específico
C. Product.
Salario mes
Extra vacacións
Total ano
Nº postos
Limpador a tempo parcial 4 horas
40.100
23.471
19.178
1.676
84.425
82.749
1.176.922
2
Limpador a tempo parcial 6 horas
60.150
35.206
28.765
2.513
126.634
124.121
1.765.337
3
Limpador a tempo completo
74.630
14
43.682
35.691
3.118
157.121
154.003
2.190.340
1
Conserxe escolas municipais
74.630
14
43.682
35.691
3.118
157.121
154.003
2.190.340
2
Conserxe-limpador pavillón
74.630
14
43.682
35.691
23.906
177.909
154.003
2.419.008
1
Peón de reparacións
74.630
14
43.682
35.691
3.118
157.121
154.003
2.190.340
1
Peón servicio recollida lixo
74.630
14
43.682
35.691
44.693
198.696
154.003
2.647.665
2
Oficial de 2ª de limpeza e reparacións
81.749
16
50.115
39.285
3.118
174.267
171.149
2.430.384
2
Categoría
S. base
Nivel
C. destino
C. específico
C. Product.
Salario mes
Extra vacacións
Total ano
Nº postos
Oficial de 2ª recollida lixo
81.749
16
50.115
39.285
44.693
215.842
171.149
2.887.709
1
Oficial de 2ª encargado de augas
81.749
16
50.115
39.285
23.906
195.055
171.149
2.659.052
1
Oficial de 1ª servicios múltiples
81.749
18
56.545
37.946
3.118
179.358
176.240
2.501.658
1
Auxiliar biblioteca e O.I.X.
81.749
18
56.545
37.946
13.512
189.752
176.240
2.615.992
1
Aparelladora
134.120
20
62.980
83.345
3.118
283.563
280.445
3.960.528
1
Asistente social
134.120
20
62.980
54.054
17.671
268.825
251.154
3.710.537
1